मस्जिद में नमाज की अनुमति की फैला रहा था अफवाह, गिरफ्तार | Udaipur Kiran : Latest News Headlines, Current Live Breaking News from India & World
मस्जिद में नमाज की अनुमति की फैला रहा था अफवाह, गिरफ्तार
रियाद . सऊदी अरब में रियाद पुलिस (Police) की मुस्‍तैदी से अफवाह फैलाकर मस्जिदों में इकट्ठा होने के लिए उकसाने वाले एक व्‍यक्ति को गिरफ्तार किया गया है. क्षेत्रीय पुलिस (Police) प्रवक्ता कर्नल शाकिर अल-तवीजरी के हवाले से बताया गया कि सोशल मीडिया (Media) के जरिये एक शख्‍स कोरोना के तहत उठाए गए एहतियाती उपायों को लेकर अफवाह फैला रहा था. इस संबंध में पुलिस (Police) के हाथ एक वीडियो भी लगा है. वीडियों में शख्‍स यह कहता पाया गया कि मस्जिदों में नमाज की अनुमति के लिए एक तिथि निर्धारित कर ली गई है और कर्फ्यू में भी छूट दी जाने वाली है. इसके बाद वीडियो तेजी से वायरल होने लगा और लोग इस पर यकीन करने लगे. इसके बाद पुलिस (Police) ने कार्रवाई शुरू कर अफवाह फैला कर लोगों को उकसाने वाले इस व्‍यक्ति को पकड़ा लिया है.
पुलिस (Police) प्रवक्ता ने कहा किआरोपी की पहचान कर हिरासत में ले लिया गया है. आरोपी के खिलाफ अफवाह फैलाने के आरोप में मामला दर्ज कर जेल भेज दिया गया है. गौरतलब है कि पूरी दुनिया में इस समय कोरोना का प्रकोप फैला हुआ है और इसमें एक बार फिर तेजी देखी जा रही है.इस लेकर एहतियाती कदम उठाए जा रहे हैं. वहीं एहतियात के तौर पर धर्म स्‍थल भी बंद कर दिए हैं. इस समय इबादत का पवित्र महीना रमजान चल रहा है.इस दौरान कुछ शरारती लोग अफवाहें फैला कर लोगों को मस्जिदों में इकट्ठा होने के लिए उकसा रहे हैं. पिछले 24 घंटों में सऊदी अरब में 1362 नए मामलों की पुष्टि हुई है. वर्तमान में 21,518 सक्रिय मामले हैं, जिनमें से 139 गंभीर स्थिति में हैं.